TRUE เปลี่ยนชื่อย่อใหม่ “TRUEE”
บอร์ด TRUE ไฟเขียวเปลี่ยนชื่อย่อหลักทรัพย์ใหม่ เป็น “TRUEE” 
บอร์ด TRUE ไฟเขียวเปลี่ยนชื่อย่อหลักทรัพย์ใหม่ เป็น “TRUEE”
15 ก.พ. 2566

นางสาวยุภา ลีวงศ์เจริญ หัวหน้าคณะผู้บริหารด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE รายงานตลาดหลักทรัพย์แห่งประเทศไทย(ตลท.) ว่า ตามที่บริษัทได้แจ้งมติที่ประชุมคณะกรรมการบริษัท ซึ่งอนุมัติการจัดประชุมผู้ถือหุ้นร่วม ครั้งที่ 2 ระหว่างผู้ถือหุ้นของบริษัทฯ และผู้ถือหุ้นของบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ในวันที่ 22 กุมภาพันธ์ 2566 เวลา 14.00 น. เพื่อพิจารณาเรื่องที่เกี่ยวข้องกับการควบบริษัทระหว่างบริษัทฯ และ DTAC ตามมาตรา 148 แห่ง พระราชบัญญัติบริษัทมหาชนจำกัด พ.ศ. 2535 (รวมทั้งที่ได้แก้ไขเพิ่มเติม) รวมทั้งระเบียบวาระการประชุมและกำหนดการต่างๆ เกี่ยวกับการควบบริษัทต่อตลาดหลักทรัพย์ฯ ในวันที่ 12 มกราคม 2566 และวันที่ 27 มกราคม 2566 นั้น
ทั้งนี้บริษัทฯ ขอแจ้งให้ทราบว่า ภายหลังการประชุมผู้ถือหุ้นร่วมครั้งที่ 2 และกระบวนการนําหุ้นของบริษัทใหม่ที่เกิดจากการควบบริษัท (บริษัทใหม่) เข้าจดทะเบียนในตลาดหลักทรัพย์ฯ เสร็จสิ้น หลักทรัพย์ของบริษัทใหม่จะเข้าเป็นหลักทรัพย์จดทะเบียนในตลาดหลักทรัพย์ฯ แทนหลักทรัพย์ของบริษัทฯ ซึ่งจะถูกเพิกถอนออกจากการเป็นหลักทรัพย์จดทะเบียนในตลาดหลักทรัพย์ฯ ในวันเดียวกัน ทั้งนี้บริษัทฯ จะดำเนินการให้บริษัทใหม่ใช้ชื่อย่อหลักทรัพย์เดียวกันกับบริษัทฯ คือ TRUE ในการนําหลักทรัพย์เข้าจดทะเบียนในตลาดหลักทรัพย์ฯ
ดังนั้นที่ประชุมคณะกรรมการบริษัทจึงได้มีมติอนุมัติการเปลี่ยนแปลงชื่อย่อหลักทรัพย์ของบริษัทฯ เพื่อให้บริษัทใหม่สามารถใช้ชื่อย่อหลักทรัพย์เดียวกันกับบริษัทฯ จากเดิมชื่อย่อหลักทรัพย์ TRUE จะเปลี่ยนเป็น TRUEE